《和王文州咏雪韵》
宋代·王炎

一穗香云拥博山，毛锥吸尽墨池湾。
诗如骊颔生明月，人似龙媒出帝闲。
洒落高情忘固陋，峥嵘健论起衰孱。
苍髯半雪吾休矣，却怕飞腾不可攀。

作者简介：王炎（1137——1218）字晦叔，一字晦仲，号双溪，婺源（今属江西）人。一生著述甚富，有《读易笔记》、《尚书小传》、《礼记解》、《论 语解》、《孝圣解》、《老子解》、《春秋衍义》、《象数稽疑》、《禹贡辨》等，《全宋词》第 三册录其词五十二首。事迹见胡升《王大监传》（《新安文献志》卷六九）、 《宋史翼》卷二四，参《南宋馆阁续 录》卷八、九。